W.A. Martel & Sons Item
Hephzibah (Milnes) Birtles
CA DHM 1978.28-2000.28.30
Photographed portrait of Hephzibah (Milnes) Birtles dressed in black widow's garments. Eerbewyse rol in vir Karla Doer Onder | Netwerk24
Karla Pretorius en Helen Housby van die Swifts ding mee om balbesit in die halfeindronde van die Superliga.Foto: Getty Images
Die Proteas se onderkaptein is Vrydag as haar Australiese netbalklub, Sunshine Coast Lightning, se Speler van die Jaar aangewys.
Pretorius het ’n skitterende seisoen in die Australiese Superliga gehad, maar haar span kon vroeër vandeesmaand in die eindstryd teen die Swifts nié sy titel suksesvol verdedig nie en het met 47-64 in Brisbane verloor.
Pretorius is ook as haar spanmaats én klublede se Speler van die Jaar aangewys.
Sy het vir die tweede agtereenvolgende jaar die seisoen afgesluit met die meeste onderskeppings, naamlik 69.
Dié hulpdoelverdediger is ook in die Span van die Jaar ingesluit.
Pretorius (29) is ná die Wêreldbeker-toernooi in Liverpool, Engeland, as die Speler van die Toernooi aangewys.
Noeline Taurua, Lightning se afrigter, sê Pretorius word erken as een van die beste onderskeppende verdedigers.
“Sy is plofbaar, onverskrokke en het die vermoë om op kritieke tye balle af te neem en só ’n wedstryd op sy kop te keer,” sê Taurua.
“Karla verpersoonlik ons klub se waardes met haar gedrag op en van die baan.
“Haar spanmaats het ook haar skitterende bydraes tot die span raakgesien en haar daarom vereer. Sy is ’n waardige ontvanger van Lightning se hoogste eerbewys,” sê Taurua.
Lightning het bevestig dat Pretorius en haar Protea-spanmaat Phumza Maweni albei in 2020 na dié span sal terugkeer.
Byna 280 000 toeskouers het Superliga-wedstryde in tien stede bygewoon. Dit is 3% meer as in die 2018-seisoen, berig sunshinecoastlightning.com.au.
Volgens die uitsaaier Nine het 900 000 TV-kykers die eindstryd gekyk.
Kykers op stromingsdienste het ook toegeneem.
Meer oor: Netbal | Karla Prerorius | Proteas | Australië
Proteas pak Engelse 3 keer in Kaap
Karla VS se Sportster van die Jaar